Khrysopigi Devetzi

Khrysopigi Devetzi (gresk: Χρυσοπηγή Δεβετζή; født 2. januar 1976 i Alexandroupoli) er en gresk friidrettsutøver som konkurrerer i lengdehopp og tresteg. Alle hennes fremste meritter er kommet i tresteg. 

Devetzis første store mesterskapsfinale var i EM 2002 der hun ble nummer sju etter å ha oppnådd 14,15. Hun kom også til finalen i VM 2003, og ble da nummer åtte med et bestehopp på 14,34. Det store gjennombruddet kom  med bronsemedaljen i innendørs-VM i 2004. 

I OL 2004 i Athen tok hun sølvmedaljen etter Francoise Mbango Etone. Hennes lengste finalehopp målte 15,25, fem centimeter kortere enn Etones seiershopp. Devetzi strakk seg imidlertid til hele 15,32 i kvalifiseringsomgangen.

VM 2005 i Helsingfors ble mindre vellykket, hun måtte ta til takke med en femteplass. I EM året etter i Göteborg tok hun sølvmedaljen bak Tatjana Lebedeva. 

 Doping - utestengelse og annullering av resultater 
I mai 2009 nektet Devetzi å avgi en prøve ved dopingkontroll. Det å nekte å avgi en dopingprøve ble regnet som en positiv test, og hun fikk da en toårs utestengelse.IAAF activates Hrysopiyi Devetzi two-year doping ban, bbc.co.uk, 19. mars 2011

I 2016 ble prøver fra Devetzi i august 2007 testet på nytt og avslørte stoffet stanozolol. Hennes resultater (fra de neste fire årene), som dekket tiden fra til hun la opp, ble annullert. Det innbefattet bronsemedaljen hennes fra Sommer-OL i 2008. Bronsemedaljen fra VM i friidrett i 2007 ble også annullert.http://www.ekathimerini.com/212375/article/ekathimerini/sports/triple-jumper-devetzi-stripped-of-her-2008-olympic-bronze

17. november 2016 diskvalifiserte IOC Devetzi fra Sommer-OL 2008, fratok henne den olympiske bronsemedaljen og fjernet hennes resultater i lengde og tresteg som følge av de nye analysene som var gjort på prøven fra 2008..

 Referanser 

 Eksterne lenker 


Kategori:Personer fra Evros regionalenhet
Kategori:Greske lengdehoppere
Kategori:Greske tresteghoppere
Kategori:Medaljevinnere under Sommer-OL 2004
Kategori:Deltakere for Hellas under Sommer-OL 2004
Kategori:Friidrettsutøvere under Sommer-OL 2004
Kategori:Deltakere for Hellas under Sommer-OL 2008
Kategori:Friidrettsutøvere under Sommer-OL 2008
Kategori:Dopingsaker i friidrett